**Opis predmetu zákazky – Technická špecifikácia**

**Obstarávateľ: Odvoz a likvidácia odpadu, a.s.**

**Časť II: Montáž a inštalačné práce podávacieho a prechodového stola.**

Predmetom zákazky je montáž zavážacieho zariadenia, podávacieho a prechodového stola v kotle K1 v závode ZEVO v Bratislave. Práce je možné realizovať iba počas odstávky zariadenia, ktorá je plánovaná pravdepodobne od 18.9.2021 do 01.11.2021, a to len po dohode s technickým úsekom objednávateľa. Práce môžu trvať maximálne 20 dní.

**Popis aktuálneho stavu:**

V mieste kotolne sú umiestnené dva (2) existujúce kotly K1 a K2. Každý z kotlov spaľuje komunálny odpad s kapacitou spaľovania 9,95 t / h odpadu. Kotly sú identické, stoja vedľa seba v uzavretej budove (kotolni).

Komunálny odpad určený na spálenie sa skládkuje do bunkra, z ktorého sa drapákovým bagrom odpad sype do násypiek kotlov (1 kotol = jedna násypka). Z násypiek je materiál sypaný do šachty (chladené násypky), ktorá je oplášťovaná, chladená vodou z uzavretého okruhu. Zo šachty je odpad dávkovaný cez podávací a prechodový stôl do kotla. Na rošte (rošt je opatrený roštnicami) kotla dochádza k spaľovaniu odpadov a popol sa sype do odškvarovača pod kotlom, z ktorého je popol vyhrňovaný do kontajnera. V odškvarovači je držaná hladina vody, v ktorej sa popol chladí.

Niektoré zariadenia kotlov sú už opotrebované a je potrebné ich vymeniť. Do rozsahu tejto služby, v rámci výmeny, sú zahrnuté len hlavné diely, súčasťou dodávky nie sú úpravy prívodov a odvodov chladiacej vody, hydraulické rozvody a káblové rozvody kotvené k vymieňaným častiam. Tie budú demontované pred začatím výmeny hlavných komponentov a po montáži hlavných dielov opäť inštalované.

**Montážne práce:**

**Výmena prechodového stola**:

* demontáž kompenzátora, zábradlia, vodného potrubia,
* demontáž dverí, klapiek, stieračov podávacieho stola,
* demontáž prechodového stola,
* brúsenie bodov separácie, príprava montážnych prác,
* prechodový stôl: položenie na miesto, umiestnenie a priskrutkovanie,
* zváranie priečneho rámu a bočnej steny,
* montáž stieračov, zábradlia s rebríkom,
* montáž tesniaceho zariadenia,
* montáž vodného potrubia,
* skúška tesnosti,
* montážny dozor, vykonávaný supervízorom montáže, zodpovedným za generálnu opravu

**Výmena podávacích stolov a oprava podávača:**

* kontrola a roztriedenie náhradných dielov,
* demontáž ochranných puzdier piestnic aj čapov,
* demontáž podávacích stolov, vyzdvihnutie cez odpadovú jamu,
* prerobenie a výmena bočných a stredových platní podávača,
* oprava platní (bez výmeny veľkých plôch, max. 1 m2),
* oprava podávača, montáž nových tyčí z liatej ocele pre podávacie stoly,
* položenie a montáž nových podávacích stolov,
* montáž čapov a ochranných puzdier pre piestnice,
* úprava vonkajších tyčí z liatej ocele pre podávacie stoly,
* vykonanie skúšobných chodov v manuálnom režime.

**Prístup k miestam demontáže a montáže:**

Budova kotolne je prístupná z okolitého terénu do úrovne ± 0,00m podlahy v kotolni existujúcimi bránami o svetlosti 4,6 x 3,25 m. Samotná brána je väčšia, prístup ale obmedzujú oceľové preklady z vonkajšej strany. Pre zdvíhanie zariadenia do podlažia kotolne (najmä do podlažia 11,2m, na ktorom je prístup pre demontáže a montáže šácht kotlov K1 aj K2 a podávacieho stola kotla K1) môže slúžiť montážny prestup o veľkosti 3,45 x 3,45 m. Nad ním je umiestnený žeriav, ktorý možno využiť pre zdvíhanie bremien. Nosnosť žeriavu je 6000 kg.

**Natierací štandard:**

Nátery musia byť prevedené základným a vrchným náterom s odtieňom sivá.

**Záručná doba:**

* 24 mesiacov na poskytnuté služby